**Τηλ.Προέδρου:6973771276 Τηλ. Γραμματέα : 6976732688**

**ΑΡΙΘΜ.ΠΡΩΤ**. **ΛΑΜΙΑ 30/10/2020**

**ΠΡΟΣ : Μέλη της Ένωσης**

**ΘΕΜΑ : Ενημέρωση μελών για τα αποτελέσματα της συνάντησης με τον κ. Αρχηγό Π.Σ. και τον Επιτελάρχη ΑΠΣ.**

Πραγματοποιήθηκε συνάντηση του Δ.Σ. της Ένωσης με τον κ. Αρχηγό του Πυροσβεστικού Σώματος και τον κ. Επιτελάρχη του Αρχηγείου , στις 29-10-2020 , έπειτα από αίτημα μας που έγινε άμεσα δεκτό. Σκοπός της συνάντησης ήταν η γνωστοποίηση προβλημάτων , η ενημέρωση από την ηγεσία και η αναζήτηση λύσεων σε θέματα που αφορούν το προσωπικό του Σώματος. Η συζήτηση πραγματοποιήθηκε σε κλίμα εγκάρδιο και πνεύμα κατανόησης.

Σας κάνουμε γνωστά τα θέματα που συζητήθηκαν και οι θέσεις -τοποθετήσεις της ηγεσίας του Σώματος.

**Έλλειψη προσωπικού , οργανική-μάχιμη δύναμη:**

Επισημάναμε το πρόβλημα έλλειψης προσωπικού σε όλη την Περιφέρεια , από την στιγμή που στη Περιφέρεια μας εκδηλώνονται τα περισσότερα και δυσκολότερα συμβάντα καθ’ όλη τη διάρκεια του έτους .Στη δύναμη της κάθε ΔΙΠΥΝ να φαίνεται ο αριθμός από τους εκτελούντες μάχιμη Υπηρεσία , να αφαιρεθεί ο αριθμός πεζοπόρου , ΣΠΕΚ ,αποσπασμένων και υπηρεσία Γραφείου.

Η απάντηση ήταν ότι το Αρχηγείο επεξεργάζεται και καταγράφει τα πραγματικά κενά για να ζητήσει από τη Πολιτική ηγεσία την άμεση πρόσληψη ικανού αριθμού Πυροσβεστών (χωρίς να μας ξεκαθαρίσουν τη διαδικασία). Είναι στα σχέδια του Αρχηγείου η κατάργηση της ονομασίας των σταθμών (Α,Β,Γ,Δ τάξης) και να λαμβάνεται υπόψιν η περιοχή , στατιστική συμβάντων . Πρόσληψη ατόμων για πεζοπόρα τμήματα.

**Προβλήματα στέγασης υπηρεσιών – έλλειψη οχημάτων:**

Αναδείξαμε το χρόνιο πρόβλημα με τη παλαίωση οχημάτων και κτιρίων .

Η απάντηση ήταν ότι είναι περιορισμένες οι δυνατότητες του Αρχηγείου και γίνεται προσπάθεια μέσω ΕΣΠΑ και Περιφερειών και Δήμων για την εξεύρεση λύσης.

**Επιφυλακές – αλλαγή τρόπου εφαρμογής -πεζοπόρα**

Κάναμε γνωστό στην ηγεσία , τη κουραστική εφαρμογή της μερικής επιφυλακής το φετινό καλοκαίρι , με το παραμικρό συμβάν μέσα στη περιφέρεια , την άσκοπη καταπόνηση του προσωπικού ,την άσκοπη διασπορά δυνάμεων για την άσκοπη επάνδρωση πρόσθετου πεζοπόρου τμήματος σε κάθε Νομό , την εφαρμογή κοινού δείκτη επικινδυνότητας σε όλο το Νομό (ας είχε μόνο ένα δασαρχείο δείκτη υψηλό).

Η θέση της ηγεσίας ήταν πως έχουν καταγραφεί όλες αυτές οι δυσλειτουργίες , θα γίνει προσπάθεια εφαρμογής νέου μοντέλου συσχετισμού δείκτη επικινδυνότητας με τα μέτρα , να ισχύει η ίδια πρόληψη για δείκτη επικινδυνότητας 1,2,και 3 , άλλη για δείκτη 4 και 5. Να αποφεύγονται οι άσκοπες καταπονήσεις προσωπικού. Να ισχύουν ίδια μέτρα πρόληψης για όλους τους Νομούς με τον ίδιο ημερήσιο δείκτη επικινδυνότητας.

**Φύλαξη δομών προσφύγων και μεταναστών**

Ανάδειξη του προβλήματος και ζητήσαμε την άμεση κατάργησή και όχι ημίμετρα καιπροσωρινά μέτρα , με τη λήξη της αντιπυρικής.

Ο Αρχηγός μας διαβεβαίωσε πως πρόθεση του είναι να καταργηθεί το συντομότερο δυνατόν η φύλαξη υποτιθέμενων κινδύνων και να μην καταπονείται άσκοπα το προσωπικό.

**Κλιμάκια Εθνικών οδών**

Ζητήσαμε ενημέρωση για τον τρόπο επάνδρωσης ,το χρόνο λειτουργίας και επισημάναμε την αποδυνάμωση των Υπηρεσιών που θα προκύψει με τη μετακίνηση των Υπαλλήλων.

Το Αρχηγείο μας έκανε γνωστό πως τα κλιμάκια Εθνικών οδών πρέπει να λειτουργήσουν μέσα στο 2021 , θα γίνουν νέες αιτήσεις για την επάνδρωσή των, πρέπει να αποφευχθούν προβλήματα στέγασης (όπως με αεροδρόμια) και το προσωπικό θα αναζητηθεί από το ήδη υπάρχον.

**Σχολές επιμόρφωσης Πυρονόμων -Σχολή Αρχιπυροσβεστών**

Ζητήσαμε ενημέρωση για τον τρόπο λειτουργίας , χρονοδιάγραμμα για τις σχολές των χαμηλόβαθμων. Ακόμη την άμεση επαναλειτουργία της Σχολής Αρχιπυροσβεστών λόγω έλλειψης Αρχιπυροσβεστών και λόγω στασιμότητας και μη εξέλιξης βαθμολογικά - μισθολογικά παλαιών συναδέλφων.

Μας ενημέρωσαν πως πρόθεση του Αρχηγείου είναι η ίδρυση και λειτουργία όλων αυτών των Σχολών οι οποίες είχαν σταματήσει να λειτουργούν με το Ν. 4249/14.

Η Σχολή Αξκών εκ Πυρονόμων (εννεάμηνης διάρκειας) και η Σχολή Αρχιπυροσβεστών να γίνουν μέσα στο 2021 , υπάρχουν όμως και τα εμπόδια από τις υγειονομικές διατάξεις για τον ιό covid-19 . Για τη Σχολή επιμόρφωσης Πυρονόμων (3μηνης διάρκειας ) να λειτουργήσει μέσα στο 2020 , μαθήματα με τηλεδιάσκεψη , παρακολούθηση μαθημάτων διαδικτυακά με ελεύθερο ωράριο(παρακολούθηση με ατομικό κωδικό οποιαδήποτε ημέρα κ ώρα) , εκτέλεση Υπηρεσίας κανονικά , διεξαγωγή εξετάσεων στο τέλος της εκπαίδευσης με φυσική παρουσία και τέστ πολλαπλών επιλογών , αξιοκρατική βαθμολόγηση και νέα σειρά αποφοίτησης - επιτηρίδα .Σύντομα θα υπάρξει έκδοση διευκρινιστικής δγής.

**Εποχικά νεοϊδρυθέντα εποχικά κλιμάκια**

Ανάδειξη των προβλημάτων με τη λειτουργία των κλιμακίων αυτών και λόγω προσωπικού και λόγω κτιριακών προβλημάτων.

Μας απάντησαν πως γνωρίζουν την ύπαρξη των προβλημάτων αυτών και θα επανεξεταστεί ποια θα λειτουργήσουν την επόμενη περίοδο καθώς και το τρόπο λειτουργίας σε συνεργασία με τη Πολιτική Προστασία και τους κατά τόπους Δήμους.

**Διάφορα θέματα**

Επισημάναμε την έλλειψη προσωπικού και ζητήσαμε την άμεση πρόληψη μονίμων

πυροσβεστών για κάλυψη οργανικών κενών-θέσεων. Μας έκαναν γνωστό επίσης:

Την άμεση χορήγηση ατομικών προστατευτικών μέσων για την αντιμετώπιση της πανδημίας.

Την εφαρμογή νέου κανονισμού στολών - σημάτων

Ευχαριστήσαμε το κ. Αρχηγό και κ. Επιτελάρχη για την εποικοδομητική συζήτηση – ενημέρωση .Θέλουμε να διαβεβαιώσουμε τα μέλη -συναδέλφους της Ένωσης πως θα αγωνιζόμαστε για την επίλυση των προβλημάτων , θα είμαστε φύλακες των δικαιωμάτων μας, με κινήσεις ουσιαστικές και όχι εντυπωσιασμού.

Ο ΓΕΝ.ΓΡΑΜΜΑΤΕΑΣ Ο ΠΡΟΕΔΡΟΣ

ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ